Politiet fandt et anatomi-skelet i en lejlighed, da de i en anden henseende blev kaldt ud til lejligheden.

Politi blev kaldt ud til et indbrud i en lejlighed i Hjørring. Da de kom ud i lejligheden, så de en knogle stikke op af en bunke tøj i et hjørne. Da betjentene undersøgte det nærmere, viste det sig at være et anatomi-skelet. Skelettet er af plastik og i fuld menneskestørrelse. Kvinden i lejligheden kunne ikke helt redegøre for, hvor skelettet kom fra. Ifølge politiet forklarede hun, at hun havde fået det gennem en bekendt, som det viste sig at være yderst kendt af politiet. Derfor tog politiet det med på stationen. Nordjyllands Politi vil gerne i kontakt med folk, der kender til skelettet eller ved hvor det kommer fra. Indbrudstyvene kom ind gennem kvindens badeværelse ved at knuse en rude. Der var stjålet en dvd-afspiller, et fladskærms-tv og et digitalt kamera fra lejligheden.